08/01-2019 Referat fra bestyrelsesmøde den 7. januar
afbud fra Johnny
2. Godkendelse af referat. ok
3. Næste møde ? Mad ? mandag den 11. februar, Finn serverer. Henrik er på ferie den dag.
a Generalforsamling i lodsejerlauget for Fiskbæk å VSF var vært ved genralforsamlingen. Ingen bemærkninger
b Generalforsamling i lodsejerlauget for Simested å Finn deltog i generalforsamlingen, og forelagde resultaterne fra undersøgelsen af havørredernes vandring, som vakte berettiget bekymring blandt lodsejerne. Ellers ingen bemærkninger.
c Referat fra møde i Fjordklyngen Finn deltog i møde, hvor en ny krikesti ned over Den røde Bro ved Vejsvinget blev drøftet, herunder en udskiftning af broen, som ikke har det for godt. Der deltog en konsulent, som kommer med en plan.
d Skals renseanlæg VSF har indendt høringssvar angående placering af udløb fra renseanlægget. Kommunen har svaret, at man vil undersøge mulighederne for at udlede til Lovns Bredning i stedet for til Hjarbæk Fjord. Det er ikke så lige til, da det kræver nogle dispensationer på grund af, at begge områder er Natura 2000-områder.
5. Regnskab og medlemstal. Johnny har regnskab og budget færdig til mødet.
Medlemstallet er pr 31. december, efter at alle, der har ønsket udmeldelse, er slettet, at vi lige nu er 495 medlemmer plus børn og ægtefæller i familiemedlemskaber.
På samme tid sidste år var vi 530, forrige år var vi 562.
Regnkabet viser et underskud på ca. 16.000 kr. og udsigt til et noget større underskud næste år, hvis vi ikke gør noget ved det.
Bestyrelsen vedtog at foreslå generalforsamlingen at hæve kontingentet.
Valg af nyt medlem til bestyrelsenBestyrelsen vil foreslå Chris Steenstrup
Indkommet forslag fra medlemDer er indkommet et forslag angående passive medlemskaber. Forslaget kan ses under Forum.
Hvem gør hvad til generalforsamlingen
Flemming sørger for stemmesedler og kuglepenne
Jørgen medtager protokol, projektor og det indkomne forslag på USB
Michael dirigerer, hvis han bliver valgt
Jørgen skaffer 60 stk. wienerbrød
Alle møder kl. 18.00, Jens måske senere.
7. Nyt fra kommunen Interessante planer ved Jordbro å. Refereres ikke, da ikke alle aftaler er på plads.
8. VPU, herunder bl.a.
Optælling af gydebanker Jegstrup bæk, Mønsted å, Skravad bæk og en masse små vandløb er gennemgået. Resultaterne er helt generelt, at der er pænt med gydninger på de helt klassiske steder nederst i vandløbene, men at der mangler gydninger højt oppe i vandsystemerne og i de små bække.
Vi mangler at gennemgå Kåtbæk, som Søren og Henrik klarer, og vi mangler Rævind Bæk, som Jørgen og Egon Skjørbæk tager.
Arbejde i Randers og Mariagerfjord kommuner. Søren fortalte om mødet med Randers, Viborg og Mariagerfjord kommuner før Jul. Særlig Randers er positiv for at gøre noget, Mariagerfjord er positiv, men har ingen penge, Viborg har penge til grus, som vi kan søge, men generelt var resultatet, at det står klart, at vi selv skal gå foran og klargøre projekterne.
9. Nye aftaler ved Karup å Der er indgået aftale om nedsættelse af fiskelejen oven for Agerskov Dambrug indtil passageproblemerne er løst. Vi skylder de tre lodejere en stor tak for deres forståelse af problemet.
Der har været afholdt møde mellem KÅS, DTU og Ikast/Brande kommune om Agerskov Dambrug. Kommunen gør ikke noget ved sagen, men på mødet lovede man dem fred indtil den 1. april 2019, hvorefter KÅS vil bede Danmarks Sportgsfiskerforbund tage sig af sagen.
10. Skifte af fuldmagt hos Danske Bank
Der blev skrevet under og taget fotos i lange baner. Det er ikke så simpelt at ændre en fuldmagt, nu hvor "hvidvask" er blevet årets ord.
11. Pensionisterne Kører fint, John vil gerne have besked om manglende eller defekte broer.
12. Evt. Vi har indberettet 49 regulerede skarver i perioden 1. september til 31. december 2018. Der er nu 4-5 meget aktive jægere i gang ved Skals å, men det er også nødvendigt. Vi ved alle, at ørredfiskeriet har været ringe de seneste år, men rusefiskerne ved åen siger også, at antallet af skaller og aborrer er reduceret drastisk.
De store flokke af skarver er flyttet, og der ses kun enkelte nu og da, hvilket vi ikke har noget imod.